Mažoji geldutė

Mažoji geldutė (Unio crassus; taip pat žinoma kaip ovalioji geldutė) – kietageldis dvigeldis moliuskas, priklausantis geldutinių šeimai (Unionidae).

Paplitimas 

Aptinkama Centrinės ir Rytų Europos upėse. Lietuva yra šiaurinė arealo dalis. Randama Nemuno, Ventos ir kitų upių baseinuose. Įrašyta į Lietuvos raudonąją knygą.

Biologija 

Mažoji geldutė gyvena nedideliuose, gerai įšylančiuose gėlo vandens telkiniuose su greita tėkme, kur dugną sudaro žvirgždas, smėlis ir akmenys, su gausia vandens ir pakrantės žoline augalija. Išlieka tik tokiuose telkiniuose, kur gyvena žuvys. Gali išgyventi iki 80 m. ir užaugti iki 11 cm ilgio. 

Rūšiai grėsmę kelia tarša, buveinių nykimas.

Šaltiniai 

Dvigeldžiai